The Offspring

The Offspring estas usona rok-bando el Garden Grove (Kalifornio), formita en 1984.

Historio
Origine formita laŭ la nomo Manic Subsidal, la nuntempa bandanaro konsistas el ĉefkantisto kaj ritmogitaristo Bryan "Dexter" Holland, ĉefa gitaristo Kevin "Noodles" Wasserman kaj gitarbasisto Todd Morse. Laŭlonge de 40-jara kariero, the Offspring publikigis dek studialbumojn kaj trairis ankaŭ nombrajn membroŝanĝojn, ĉefe ĉe drumisto. Ilia longdaŭra drumisto estis Ron Welty, kiu anstataŭis la originan drumiston James Lilja en 1987 kaj restis ĉe the Offspring dum 16 jaroj. Welty estis anstataŭita de Atom Willard en 2003, kiu siavice estis anstataŭita kvar jarojn poste fare de Pete Parada, kiu restis kiel la drumisto por the Offspring ĝis li estis maldungita el la bando en 2021 ĉar li malakceptis esti vakcinita kontraŭ KOVIM-19."Offspring Drummer Says He's Out of Band After Refusing Covid-19 Vaccine". Rolling Stone. 4a de Aŭgusto, 2021. Gregory "Greg K." Kriesel (unu el la kunfonditoj de the Offspring) estis ilia basisto ĝis 2018, kiam li estis maldungita el la bando pro negocdisputoj,@gregkriesel (4a de Februaro, 2019). "I'm still trying to comprehend what happened. After 35 years of being in a band that I co founded I was kicked out…" (Tweet) – ĉe Twitter. tiel lasante Holland kiel la nura restanta origina membro. Kriesel estis anstataŭita de Todd Morse de la bando "H2O", kiu estis la turnegitaristo de the Offspring ekde 2009.

The Offspring estas ofte konsiderata — kun la punkaj bandoj Green Day, NOFX, Bad Religion kaj Rancid — kiel reviviganto de ĉeftendenca intereso en punko en la 1990-aj jaroj.DeRogatis, Jim. Milk It!: Collected Musings on the Alternative Music Explosion of the 90's. Cambridge: Da Capo, 2003. p. 357,  Ili vendis ĉirkaŭ 40 milionojn da diskoj tutmonde, kio faris ilin unu el la plej vendantaj punkaj bandoj en la historio.

Akirinta lokalon post siaj fruaj publikigoj, kiel ilia debutalbumo samnoma The Offspring de 1989 kaj la vinila nura muzikalbumeto nome Baghdad (1991), the Offspring kontraktis kun la sendependa diskeldonejo Epitaph Records kaj publikigis du albumojn: nome Ignition (1992) kaj Smash (1994). Smash, kiu enhavis la ĉefan sukceson de la bando nome "Come Out and Play", pelis punkon en la ĉeftendenco kaj markis la distingon kiel unu el la plej venditaj albumoj publikigitaj en sendependa diskeldonejo, vendante ĉirkaŭ 11 milionojn da ekzempleroj tutmonde.Christman, Ed (13a de Aŭgusto, 2015). "The Offspring's Columbia Catalog Is On the Block for $35 Million: Exclusive". Billboard. Alirita la 16an de Aprilo, 2020. La sukceso de Smash altiris atenton el la ĉefaj diskeldonejoj kiel Columbia Records, kun kiu The Offspring kontraktis en 1996; ilia unua albumo por la diskeldonejo, Ixnay on the Hombre (1997), ne kongruis kun la sukceso de sia antaŭaĵo, sed ricevis favorajn recenzojn kaj oran kaj platenan atestilojn de RIAA. La kvina albumo de la bando Americana (1998) reakiris sian antaŭan nivelon de populareco, akirante apogon el MTV kaj radio kaj vendante ĉirkaŭ kvin milionojn da unuojn en Usono. The Offspring ekde tiam publikigis pliajn kvin albumojn: nome Conspiracy of One (2000); Splinter (2003); Rise and Fall, Rage and Grace (2008); Days Go By (2012); kaj Let the Bad Times Roll (2021).

Bandanoj

Muzikistoj

 Nuntempaj membroj 
 Dexter Holland – ĉefa voĉo ; ritma kaj foje ĉefa gitaro ; piano, klavaroj kaj sinteziloj ; ĉefa gitaro ; basgitaro 
 Noodles – ĉefa gitaro, apoga voĉo 
 Todd Morse – basgitaro , apoga voĉo ; ritma gitaro , ĉefa gitaro 

 Nuntempaj turneaj muzikistoj 
 Jonah Nimoy – ritma gitaro, klavaroj, perkutado, apoga voĉo 
 Josh Freese – drumoj, perkutado 

 Turneaj anstataŭantoj 
 Scott Shiflett – basgitaro 
 Tom Thacker – ritma gitaro, apoga voĉo 

 Iamaj membroj 
 Greg K. – basgitaro, apoga voĉo 
 Doug Thompson – ĉefa voĉo 
 Jim Benton – drumoj 
 James Lilja – drumoj, apoga voĉo 
 Marcus Parrish – ĉefa gitaro 
 Ron Welty – drumoj 
 Atom Willard – drumoj 
 Pete Parada - drumoj 

 Turneaj membroj 
 Chris "X-13" Higgins – ritma gitaro, klavaroj, perkutado, apoga voĉo 
 Ronnie King – klavaroj, perkutado 
 Warren Fitzgerald – ritma gitaro, apoga voĉo 
 Andrew Freeman – ritma gitaro, apoga voĉo 
 Tony Kanal – basgitaro 
 Jamie Miller - drumoj 
 Phil Jordan - trumpeto 

Referencoj

Eksteraj ligiloj


 The Offspring's 'Smash': The Little Punk LP That Defeated the Majors  (artikolo en gazeto Rolling Stone)


Kategorio:Usonaj alternativrokaj muzikaj grupoj
Kategorio:Usonaj punkaj muzikaj grupoj
Kategorio:Muzikaj grupoj fonditaj en 1984
Kategorio:Muziktrioj
Kategorio:Kvartetoj